b'\n_START_ARTICLE_\nSaturnov tempelj, Rim\n_START_SECTION_\nZgodovina\n_START_PARAGRAPH_\nGradnja templja naj bi se za\xc4\x8dela v poznej\xc5\xa1ih letih rimskega kraljestva pod Tarkvinijem O\xc5\xa1abnim. Njegovo odprtje s strani konzula Tita Larcija je potekalo v prvih letih republike. Tempelj je povsem rekonstruiral Lucij Munacij Plank leta 42 pred na\xc5\xa1im \xc5\xa1tetjem._NEWLINE_Sedanje ru\xc5\xa1evine predstavljajo tretjo preobrazbo Saturnovega templja, ki nadome\xc5\xa1\xc4\x8da verzijo, ki jo je uni\xc4\x8dil po\xc5\xbear cesarja Karina leta 283 n. \xc5\xa1t.. Obstoje\xc4\x8di napis na frizu spominja na to obnovo po po\xc5\xbearu. \xc4\x8ce bi bil \xc5\xa1e v uporabi v 4. stoletju, bi bil tempelj zaprt med preganjanjem poganov v poznem rimskem cesarstvu.\n_START_SECTION_\nLega\n_START_PARAGRAPH_\nOd dana\xc5\xa1nje poti skozi Forum tempelj stoji tik za Rostro, starim govorni\xc5\xa1kim platojuem na Forumu, blizu slavoloka Septimija Severa. V rimskih \xc4\x8dasih se je Via Sacra kon\xc4\x8dala tik pred templjem. Clivus Capitolinus je vodil okoli templja do Kapitola.\n_START_SECTION_\nPomen\n_START_PARAGRAPH_\nPoleg verskega pomena za anti\xc4\x8dni Rim, je tempelj igral pomembno sekularno vlogo v Rimski republiki: pred templjem je bil sede\xc5\xbe zakladnice (aerarium populi Romani), tj. skladi\xc5\xa1\xc4\x8de rimskih zakladov, ki se je zato imenovala tudi aerarium Saturni. Tam so bili tudi dr\xc5\xbeavni arhivi in insignije in uradna lestvica za tehtanje kovin. Prag vhoda v Aerarium se je ohranil do danes, \xc4\x8deprav se je dejanska veranda skoraj povsem poru\xc5\xa1ila. Kasneje so se preselili v drugo stavbo, arhive pa so prenesli v bli\xc5\xbenji Tabularium. Na vzhodni strani tempeljskega podija v betonu, prekritem z travertinom, so \xc5\xa1e vedno luknje v plo\xc5\xa1\xc4\x8dah, ki prikazujejo Acta diurna, javna obvestila.\n_START_SECTION_\nZgradba\n_START_PARAGRAPH_\nVidni ostanki templja segajo v razli\xc4\x8dne stopnje gradnje. Stebri ohranjene sive in roza granitne fronte segajo v obnovo leta 283, prav tako kot \xc5\xa1tiristranski jonski beli marmorni kapiteli. Arhitrav in frizi izvirajo iz poznega 2. ali za\xc4\x8detka 3. stoletja in so bili ponovno uporabljeni v Saturnovem templju, kot ka\xc5\xbee okrasitev notranjosti blokov, ki so obrnjeni proti pronaosu. Sprednji del je bil obdelan tako, da je bil vstavljen omenjeni napis. Na nekaterih oseh stebrov so bili uporabljeni dodatni manj\xc5\xa1i bloki ogrodja, ki se tudi stilsko razlikujejo od ostalih. Kompenzirali so ve\xc4\x8djo \xc4\x8delno \xc5\xa1irino, za katero prvotno niso bili izdelani. Nazadnje, gejzon je povezan z gradnjo Munatija Planka in je bil ponovno uporabljen tukaj. Nad ostanki zgodnje Avgustove predhodnice se je dvignil podij, okra\xc5\xa1en s travertinom iz opus caementiciuma, pod \xc4\x8digar \xc4\x8delnim stopni\xc5\xa1\xc4\x8dem naj bi bil aerarij.'